ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 กรกฎาคม 256๔

เรื่อง ขอความอนุเคราะห์ในการตอบแบบแสดงความเห็นออนไลน์

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานเลขาธิการสภาการศึกษา ที่ ศธ 0305/ว 2259

 ลงวันที่ 13 กรกฎาคม 2564 จำนวน 1 ชุด

 ด้วยสำนักงานเลขาธิการสภาการศึกษาแจ้งว่า ได้ดำเนินการศึกษาและพัฒนาระบบการเรียนรู้ที่ตอบสนองการเปลี่ยนแปลงในศตวรรษที่ 21 เพื่อพัฒนาศักยภาพของคนไทยทุกช่วงวัย โดยมีวัตถุประสงค์เพื่อศึกษาและพัฒนาระบบการเรียนรู้ จัดทำข้อเสนอเชิงนโยบาย และส่งเสริมการเรียนรู้ที่ตอบสนองการเปลี่ยนแปลงในศตวรรษที่ 21 สู่การปฏิบัติในสถานศึกษา เพื่อให้บรรลุวัตถุประสงค์ดังกล่าว จึงได้ดำเนินการศึกษาวิจัย เรื่อง สภาพการจัดการเรียนการสอนวิชาประวัติศาสตร์ ระดับการศึกษาขั้นพื้นฐาน เพื่อศึกษาสภาพปัจจุบันและจัดทำข้อเสนอแนะเพื่อพัฒนาการจัดการเรียนการสอนวิชาประวัติศาสตร์ อันจะเป็นประโยชน์ต่อการออกแบบการเรียนการสอน การพัฒนาหลักสูตร การวัดและประเมินผลนำไปสู่การจัดการศึกษาที่มีคุณภาพในวิชาประวัติศาสตร์ ซึ่งเป็นวิชาที่เป็นหัวใจของการหล่อหลอมทรัพยากรมนุษย์ที่มีคุณภาพของประเทศ

 กรมส่งเสริมการปกครองท้องถิ่นพิจารณาแล้ว เพื่อประโยชน์ต่อการออกแบบการเรียนการสอน การพัฒนาหลักสูตร การวัดและประเมินผลวิชาประวัติศาสตร์ ขอความร่วมมือจังหวัดแจ้งองค์กรปกครอง
ส่วนท้องถิ่นที่จัดการศึกษาระดับการศึกษาขั้นพื้นฐานทุกแห่งทราบ เพื่อแจ้งครู และผู้เรียนดำเนินการตอบแบบแสดงความเห็นออนไลน์ผ่าน QR Code ภายในวันที่ 30 กรกฎาคม 2564 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312
โทรสาร 0-2240-9021-3 ต่อ 218

รอง.อสถ. .......................................

ผอ.กศ. ..........................................

ผอ.กง.สศ. .....................................

หน.ฝ.กศ. .......................................

จนท. ..............................................



 **สิ่งที่ส่งมาด้วย**